Obec Svätý Kríž
Zápisnica   
zo zasadnutia Obecného zastupiteľstva vo Svätom Kríži č. 9/2014
dňa 07.10.2014
Prítomní: podľa prezenčnej listiny
k bodu 1: Rokovanie Obecného zastupiteľstva otvoril starosta  Vladimír Feketík, privítal  prítomných poslancov OZ, hlavnú kontrolórku obce a zamestnancov obce. Konštatoval, že sú prítomní 7 poslanci a OZ je uznášania sa schopné –          Ing. Fronko, Mičuda, Ing. Repa, Repová, PhDr. Tomčík, Ing. Tomo, Mestický.
k bodu 2: a/ Starosta určil za zapisovateľku zápisnice zamestnankyňu obce                Mgr. Zuzanu Tomčíkovú. Za overovateľov zápisnice určil poslancov Ing. Repa a  p. Repová.
                    b/ Starosta do návrhovej komisie navrhol poslancov Ing. Tomo, Ing. Fronko a PhDr. Tomčík. Za predsedu komisie navrhol Ing. Tomu. Starosta nechal o návrhu hlasovať. S návrhom  súhlasili 6 prítomní poslanci, Ing. Tomo bol proti nakoľko nemal doručené materiály na rokovanie OZ. Navrhnutí členovia a predseda boli  zvolení. 

 Prítomní: 7

        Neprítomní: 0
                 Za:  6                               Proti: 1- Ing. Tomo
           Zdržal sa: 0
                16.28 hod.

c/ Starosta oboznámil poslancov s návrhom programu. Navrhol zmenu  v bode č. 5 z navrhnutého bodu „Návrh rozpočtového opatrenia č. 2/2014 na bod „Informácia o čerpaní rozpočtu“. Ďalej navrhol doplniť pred bod „Predaj hnuteľného prebytočného majetku obce“ bod „Schválenie vyradenia kníh z knižničného fondu Obecnej knižnice vo Svätom Kríži“ a bod „Schválenie členstva v občianskom združení miestna akčná skupina“. Poslanci nemali ďalšie pripomienky a doplnenia k programu. O programe dal starosta hlasovať, za program ako celok hlasovali za všetci  prítomní poslanci.

                Program rokovania Obecného zastupiteľstva

1. Otvorenie zasadnutia

2. a) Určenie zapisovateľa a overovateľov zápisnice

b) Voľba návrhovej komisie 

      c) Schválenie predloženého programu

3. Vyhodnotenie uznesení z OZ 8/2014 zo dňa 28.08.2014

4. Správa z NFK hlavnej kontrolórky obce 

5. Zmena: Informácia o čerpaní rozpočtu
6. Návrh VZN č. 2/2014 o podmienkach predaja výrobkov a poskytovania služieb na trhových miestach

7. Schválenie predaja časti obecného pozemku KN-E 5000/1 v k. ú. Svätý Kríž

8. Schválenie zámeru prenájmu z dôvodu hodného osobitného zreteľa nehnuteľný majetok obce  parc. č. C-KN 2907/3 v k. ú. Svätý Kríž vytvorenej geometrickým plánom z parc. č. E-KN 5005

9. Schválenie zámeru predaja z dôvodu hodného osobitného zreteľa nehnuteľný majetok obce  parc. č. C-KN 2907/2 v k. ú. Svätý Kríž vytvorenej geometrickým plánom z parc. č. E-KN 5005

10. Doplnené: Schválenie vyradenia kníh z knižničného fondu Obecnej knižnice v Svätom Kríži

11. Doplnené: Schválenie členstva v občianskom združení miestna akčná skupina

12. Predaj hnuteľného prebytočného majetku obce

13. Rôzne 

14. Diskusia, pripomienky občanov, interpelácie poslancov

15. Návrh uznesenia
16. Záver

Prítomní: 7
                             Neprítomní: 0
Hlasovanie: Za:  7                      Proti:0         
     Zdržal sa:  0
                16.30 hod.

k bodu 3: Starosta konštatoval, že uznesenia z OZ č. 8/2014 zo dňa 28.08.2014 boli splnené. 
                     OZ berie na vedomie vyhodnotenie uznesení OZ 8/2014 zo dňa 28.08.2014 s tým, že uznesenia  zo zasadnutia 28.08.2014 boli splnené.
Prítomní: 7

               Neprítomní: 0
Hlasovanie: Za:  7                    Proti: 0
                  Zdržal sa:  0
                 16.35 hod.

k bodu 4: Správa z NFK hlavnej kontrolórky obce z vykonanej následnej finančnej kontroly obce Svätý Kríž na úseku zabezpečovania stravovania. Starosta požiadal hlavnú kontrolórku obce p. Belákovú, aby poslancov oboznámila so svojou správou. Kontrolórka informovala, že táto kontrola nebola v jej pláne kontrol na II. polrok 2014. Informovala, že ešte nemá ukončené správy z I. polroka 2014, nakoľko sa ešte stále doúčtovávajú veci, pretože nikto nepredpokladal, že účtovníctvo bude v takom stave. Pani Halčinová na tom pracuje. Čiže teraz vzhľadom na to, aké veci vyskakujú pri doúčtovávaní sa snaží formou kontroly urobiť súlad so zákonom nakoľko vznikla nezrovnalosť medzi stravnými lístkami ako ceninami. Kontrolórka informovala, že predmetom kontroly bolo zabezpečovanie stravovania  zamestnancov obce a ostatných oprávnených osôb a cieľom kontroly bolo dodržiavania všeobecne záväzných právnych predpisov pri zabezpečovaní stravovania zamestnancov a ostatných osôb.
 Informovala z akých dokladov vychádzala pri výkone kontroly.



                      Kontrolou zistila, že obec ako zamestnávateľ má v Pracovnom poriadku upravený okruh osôb, ktorým  prispieva na stravovanie v zákonom stanovenej výške – 55% ceny jedla v súlade  s ustanovením § 152 ods. 3 Zákonníka práce. Zamestnávateľ je zo zákona povinný prispievať na stravu minimálne vo výške 55% z ceny jedla a to formou teplého jedla, alebo stravovacieho kupónu. Od roku 2012 má zamestnávateľ zriadený Sociálny fond, dovtedy obec ako zamestnávateľ nevytvárala Sociálny fond, čo bolo v rozpore so Zákonom o Sociálnom fonde. Sociálny fond je tvorený vo výške 1% z objemu miezd zamestnancov každý mesiac. K 30.9.2014 je v účtovníctve na účte č. 472 evidovaná suma 1.307,96 €, vrátane zostatku Sociálneho fondu za zamestnancov zrušenej chránenej dielne v sume 28,29 €. Sociálny fond nie je vedený na osobitnom  bankovom účte. Obec nemá vydaný vnútorný predpis na tvorbu a použitie Sociálneho fondu. Zo Sociálneho fondu za rok 2012, 2013 a obdobie I. – IX. 2014 zamestnávateľ neposkytol zamestnancom žiadne plnenie. Ku dňu kontroly Obec Svätý Kríž voči Sociálnemu fondu eviduje záväzok v celom rozsahu t. j. 1.307,96 €.  Tento fond sa netvorí z objemu platu starostu nakoľko on nie je zamestnancom a nevzťahuje sa na neho tento zákon o sociálnom fonde a keďže ho netvorí nemôže ho ani čerpať. Zo sociálneho fondu sa môže čerpať napríklad príspevok na stravu, na dopravu do zamestnania, na športové, rekreačné služby na regeneráciu pracovnej sily (lístky na kultúrne podujatia, spoločenské  aktivity, masáže, ...), to čo si zamestnávateľ určí v smernici o použití sociálneho fondu. Obec takúto smernicu vypracovanú momentálne nemá. Takúto smernicu neschvaľuje OZ, ale vydáva ju starosta.  Kontrolórka doporučuje, aby sociálny fond aj iné fondy boli na osobitnom bankovou účte a každý mesiac tam odvádzať finančné prostriedky. Stravovanie je zabezpečené 2 spôsobmi:

                      Zabezpečením stravovacích poukážok – Jedálenských kupónov firmy Chéque Déjeuner v hodnote 3,00 €/1 ks. Stravovacie poukážky sú evidované v zošite, kde  jednotliví odberatelia podpíšu ich prevzatie. Čo hlavnú kontrolórku veľmi prekvapilo bolo, že nie sú a nikdy neboli evidované ako cenina, čo je veľký nedostatok preto bola urobená aj táto kontrola a v čase tejto kontroly to bolo uvedené do zákonného stavu. Urobila sa inventúra lístkov.
                      Zabezpečením teplého jedla prostredníctvom právnickej osoby, s ktorou má obec uzatvorenú zmluvu o poskytovaní stravy. Na základe zmluvného vzťahu obec ako odberateľ zakúpi od dodávateľa stravné lístky v hodnote 3,00 €/1 ks, ktorými následne uhradí príslušný počet odobratých obedov. Použitie stravných lístkov na odobraté obedy nie je podpísané príslušnými zamestnancami. Ani tieto stravné lístky nie sú vedené ako cenina. Stravné lístky nie sú označené pečiatkou obce, ako odberateľa stravy ani hodnotou lístka 3,00 €.

                      Za stravné lístky, ako ceninu nemal hmotnú zodpovednosť zodpovedný zamestnanec. V čase kontroly boli stravné lístky odovzdané zodpovednému zamestnancovi – pokladníčke, s ktorou bola zároveň uzatvorená Dohoda o hmotnej zodpovednosti za zverené hodnoty.

                      V súvislosti s kontrolou evidencie cenín – stravných lístkov bolo zistené, že zodpovedný zamestnanec na úseku personalistiky nesplnil opatrenia a neodstránil nedostatky zistené následnou finančnou kontrolou vykonanou v dňoch 7.2.2014 a 11.2.2014, uvedené v Správe z vykonanej NFK na úseku pracovnoprávnych vzťahov obce Svätý Kríž, okrem ostatných aj vo veci uzatvorenia riadnych Dohôd o hmotnej zodpovednosti so zamestnancami, ktorým boli zverené hodnoty.

                      V závere správy navrhla kontrolórka opatrenia:
                 Vypracovať a vydať Smernicu o tvorba a použití Sociálneho fondu a používať jeho zdroje v súlade s účelom stanoveným v smernici. Sociálny fond viesť na osobitnom bankovom účte a previesť naň celú finančnú čiastku vedenú na účte 472. Viesť stravné lístky ako ceninu v pokladni obce v súlade so zákonom o účtovníctve.

                      OZ berie na vedomie správu hlavnej kontrolórky obce  z vykonanej následnej finančnej kontroly obce Svätý Kríž na úseku zabezpečovania stravovania

Prítomní: 7

                Neprítomní: 0
Hlasovanie: Za:  7                  Proti:
0
                  Zdržal sa:  0
                16.47 hod.

k bodu 5: Informácia o čerpaní rozpočtu. Starosta požiadal hlavnú kontrolórku, aby poslancov informovala o tomto bode. Kontrolórka informovala, že keďže ekonómka obce p. Halčinová dnes nemohla prísť a urobiť rozpočtové opatrenia. E-mailom však poslala informatívny prehľad možností navýšenia na strane príjmov, a možnosti zníženie. Kde vidí úspory. Nie je možné to takto schváliť je potrebné urobiť presné rozpočtové opatrenia. 
                     OZ berie na vedomie informáciu o čerpaní rozpočtu

Prítomní: 7

                Neprítomní: 0
Hlasovanie: Za:  7                     Proti:
0
                  Zdržal sa:  0
                17.10 hod.

k bodu 6: Návrh VZN č. 2/2014 o podmienkach predaja výrobkov a poskytovania služieb na trhových miestach. Starosta požiadal zamestnankyňu obce p. Obrcianovú, aby poslancov oboznámila s týmto VZN. Pani Obrcianová informovala, že obec takéto VZN prijaté mala no nakoľko sa zmenil zákon je potrebné upraviť aj toto VZN a zapracovať do neho aktuálne znenie zákona. Informovala, že toto VZN bolo schválené aj veterinárnym úradom.
                      OZ sa uznieslo na VZN č. 2/2014 o podmienkach predaja výrobkov a poskytovania služieb na trhových miestach

Prítomní: 7

                Neprítomní: 0
Hlasovanie: Za:  6                  Proti:
0
        Zdržal sa: 1- Ing. Tomo
                čím bola splnená zákonná podmienka na prijatie nariadenia – súhlas 3/5 väčšiny prítomných poslancov

                17.17 hod.

k bodu 7: Schválenie predaja časti obecného pozemku KN-E 5000/1 v k. ú. Svätý Kríž.
                 Starosta informoval, že OZ uznesením č. 60/2014 zo dňa 28.08.2014 schválilo zámer predaja časti obecného pozemku KN-E 5000/1 v k. ú. Svätý Kríž. Tento zámer bol zverejnený na úradnej tabuli obce v stanovenej lehote k nemu neboli vznesené žiadne pripomienky.

                     OZ schvaľuje v súlade s §  9a ods. 8 písm. e) zákona č. 138/1991 Zb. o majetku obcí v znení neskorších predpisov  predaj majetku obce z dôvodu hodného osobitného zreteľa nehnuteľný majetok obce
                      -pozemok  o výmere 95 m2, čl C-KN 520/5 v k. ú. Svätý Kríž, druh pozemku – zastavané plochy a nádvoria, umiestnenie pozemku – intravilán, ktorý bol vytvorený geometrickým plánom č. 36735299 – 125/2012, vypracovaným Realliptov s.r.o., Kapitána Nálepku 2027/12, 031 01  Liptovský Mikuláš dňa 10.09.2012, Bc. Marekom Benkom, autorizačne overeným Ing. Františkom Hricom, autorizovaný geodet a kartograf dňa 12.09.2012 z pozemku parc. č. E-KN 5000/1, k. ú. Svätý Kríž, vedenom na LV 1050.
                 Záujemcovi: Pavlína Ďumbalová a manž. Pavel Ďumbala, spoločne bytom Mattioliho 4, 106 00  Praha 10

                 Za cenu: 10 €/m2 

                 Za prípad hodný osobitného zreteľa Obecné zastupiteľstvo vo Svätom Kríži v tomto prípade považuje tieto skutočnosti:

                  - za účelom vydania stavebného povolenia na stavbu rodinného domu sú vedené parcely  jediným prístupom k pozemku 

Prítomní: 7

             Neprítomní: 0
Hlasovanie: Za:  7                 Proti: 0
                  Zdržal sa:  0
                - čím bola splnená zákonná podmienka – súhlas 3/5 väčšiny všetkých  poslancov
                17.24 hod.
bodu 8: Schválenie zámeru prenájmu z dôvodu hodného osobitného zreteľa nehnuteľný majetok obce  parc. č. C-KN 2907/3 v k. ú. Svätý Kríž vytvorenej geometrickým plánom z parc. č. E-KN 5005

                      Starosta informoval, že poslanci boli tento pozemok vytyčovať pre zameranie geometrickým plánom. O prenájom tohto pozemku požiadal pán Pavol Kubík a dal vypracovať geometrický plán na odčlenenie tohto pozemku. Starosta informoval, že dnes bola na obecný úrad doručená žiadosť pána Milana Skubíka, ktorý je jeden z 9 spoluvlastníkom vedľajšej parcely. V liste doručenom na obec požiadal o kúpu, alebo prenájom tohto pozemku. Pán starosta oboznámil poslancov s touto žiadosťou prečítaním listu. Poslanci konštatovali, že  pán Skubík nie je jediným vlastníkom susedného pozemku a pozemok nie je pokosený a je zaburinený. Naopak o pozemok, ktorý je predmetom žiadosti sa  pán Kubík  dlhoročne riadne stará obhospodaruje ho a v súčasnej dobe na ňom parkuje obecný automobil. OZ schválilo zámer dlhodobého prenájmu pozemku p. Kubíkoví. Nakoľko pán Skubík si neobhospodaruje ani svoj  podiel, ktorý má vo vedľajších pozemkoch. A nakoľko p. Skubík nepreukázal, že má stavebné povolenie. OZ odsúhlasilo zámer prenájmu pozemku pánovi Kubíkovi za cenu 0,10 € za m2 za rok.
                 OZ schvaľuje v súlade s § 9a ods. 9 písm. c) zákona č. 138/1991 Zb. o majetku obcí v znení neskorších predpisov zámer prenajať majetok obce z dôvodu hodného osobitného zreteľa nehnuteľný majetok obce

                 - pozemok o výmere 212 m2, č. C-KN 2907/3 v k. ú. Svätý Kríž, druh pozemku – ostatné plochy, umiestnenie pozemku – intravilán, ktorá bola vytvorená geometrickým plánom č. 44026595 - 111/2014, vypracovaným GEODET – KA, s.r.o., T. Vansovej 12, 031 01  Liptovský Mikuláš dňa 02.10.2014, autorizačne overeným Ing. Jozefom Glutom, autorizovaný geodet a kartograf dňa 02.10.2014, z pozemku  parc. č. E-KN 5005, k. ú. Svätý Kríž, vedenom na LV 1050.

                 Záujemcovi: Pavlovi Kubíkovi, Svätý Kríž 84, 032 11  Svätý Kríž

                 Za cenu: 0,10 €/m2 za rok 

               - nájomná zmluva na dobu neurčitú s výpovednou lehotou 3 mesiace

                 Za prípad hodný osobitného zreteľa Obecné zastupiteľstvo vo Svätom Kríži v tomto prípade považuje tieto skutočnosti:

                1. Nehnuteľný majetok je pre obec vzhľadom na výmeru nevyužiteľný na iný účel a žiadateľ  tento pozemok dlhodobo užíva a obhospodaruje

Prítomní: 7

             Neprítomní: 0
Hlasovanie: Za:  6                 Proti:
0                  Zdržal sa:  1 – Ing. Repa 
                17.30 hod.

bodu 9: Schválenie zámeru predaja z dôvodu hodného osobitného zreteľa nehnuteľný majetok obce  parc. č. C-KN 2907/2 v k. ú. Svätý Kríž vytvorenej geometrickým plánom z parc. č. E-KN 5005. Pán Jaroslav Líška požiadal o kúpu tohto pozemku, nakoľko tento pozemok susedí s jeho nehnuteľnosťou. Pozemok naväzujúci k pozemku, na ktorom stojí stavba.
                 OZ schvaľuje v súlade s § 9a ods. 8 písm. b) zákona č. 138/1991 Zb. o majetku obcí v znení neskorších predpisov predaj majetku obce 

                 -pozemok o výmere 65 m2, č. C-KN 2907/2 v k. ú. Svätý Kríž, druh pozemku – ostatné plochy, umiestnenie pozemku – intravilán, ktorý bol vytvorený geometrickým plánom č. 41 738 969 – 20/2014, vypracovaným Ing. Dagmar Kolenčíkovou, Belopotockého  3301/13, 031 01  Liptovský Mikuláš,  dňa 23.07.2014, autorizačne overeným Ing. Františkom Hricom, autorizovaný geodet a kartograf dňa 29.07.2014 a úradne overeným Okresným úradom Liptovský Mikuláš, katastrálny odbor, Ing. Katarínou Gavlákovou dňa 10.09.2014 pod číslom 720/2014z pozemku  parc. č. E-KN 5005, k. ú. Svätý Kríž, vedenom na LV 1050.

                 Záujemcovi: Jaroslavovi Líškovi, Závažná Poruba 292, 032 02  Závažná Poruba

                 Za cenu: 10 €/m2 

Prítomní: 7

             Neprítomní: 0
Hlasovanie: Za:  6                 Proti: 1- PhDr. Tomčík             Zdržal sa:  0
                17.52 hod.

bodu 10: Schválenie vyradenia kníh z knižničného fondu Obecnej knižnice v Svätom Kríži. Starosta informoval nakoľko sa zlúčila obecná knižnica so školskou pri revízii knižnice bolo vyradených 643 kníh. Zoznam poskytol k nahliadnutiu. Informoval, že vyradené knihy poli poskytnuté ZŠ do zberu papiera. 
                 OZ schvaľuje vyradenie 643 kníh z knižničného fondu obecnej knižnice podľa zoznamu vyradených kníh, ktorý tvorí prílohu zápisnice OZ

Prítomní: 7

             Neprítomní: 0
Hlasovanie: Za:  7                  Proti: 0
                  Zdržal sa:  0
                17.56 hod.

bodu 11: Schválenie členstva v občianskom združení miestna akčná skupina. Starosta požiadal hlavnú kontrolórku, aby poslancov oboznámila o tomto bode. Kontrolórka informovala, že sa jedná o miestnu akčnú skupinu, ktorá má  možnosť zo zákona presadzovať menšie projekty, ako je napríklad multifunkčné ihrisko, chodníky, cyklotrasy a pod.  Podmienkou je, aby obce ktoré sú v tomto združení mali územnú nadväznosť, že je to jeden celok a takého združenie môže vzniknúť ak spĺňa minimálnu hranicu 10 000 obyvateľov. Obec môže dnes dať predbežný súhlas. Obec do tohto združenia platí členský príspevok, ale potom má obec možnosť, že toto združenie urobí za obec obstaranie, spoločné projekty výhodné pre obec. Býva to v spojitosti s verejno-súkromným partnerstvom, že miestny podnikatelia sa môžu uchádzať o projekty v rámci tejto MAS. 
                 OZ berie na vedomie informáciu o príprave založenia  občianskeho združenia miestna akčná skupina a zároveň dáva predbežný súhlas s členstvom Obce Svätý Kríž  v tomto združení
Prítomní: 7

             Neprítomní: 0
Hlasovanie: Za:  7                 Proti: 0
                  Zdržal sa:  0
                18.00 hod.

bodu 12: Predaj hnuteľného prebytočného majetku obce. Starosta informoval o 2 prebytočných peciach v MŠ, ktoré sa stali prebytočnými z dôvodu vybudovania novej kotolne v ZŠ, ktorá vykuruje aj MŠ. Obec má momentálne tieto pece ako prebytočný majetok – 2 ks kotol Viadrus 9 článkové. V súčasnosti máme možnosť tieto pece odpredať. Dali sme si predbežne oceniť súčasnú hodnotu kotlov. Nadobúdacia cena kotlov bola veľmi vysoká 2230 € za ks. Súčasná cena týchto kotlov sa v súčasnosti pohybuje od 1100 € do 1400 €. Dodávateľom kotlov bol MKM Remont. Bola nám ponúknutá odkupná cena 600 € za kus. Poslanec Ing. Repa sa opýtal či by sme ich nemohli využiť na vykurovanie kultúrneho domu. Poslanec PhDr. Tomčík vysvetlil, že by to bolo neefektívne. OZ odsúhlasilo predaj prebytočného nepotrebného majetku obce za cenu 600 € za ks. Poslanec Ing. Fronko sa opýtal, či by nebolo potrebné aj v ZŠ demontovať staré pece. Je však potrebné to urobiť len na to oprávnenou firmou. OZ odporučilo starostovi  vyvolať jednanie ohľadom demontáže pecí v ZŠ. 
                      Mgr. Pavol Tomčík informoval o demontáži elektrických bojlerov a elektrických kotlov zo 6 bytov nad MŠ s tým, že jeden nájomník si nedal demontovať bojler, pretože si ho chce odkúpiť a nechal si ho aj zamontovaný. Niektoré z týchto elektrických bojlerov boli použité a vymenené v bytoch, kde doslúžili predošlé. Nakoľko tieto bojlere a el. kotlíky sa v súčasnej dobe stali prebytočnými pre obec, obec má možnosť odpredať ich. OZ odsúhlasilo predaj elektrického bojlera za cenu 50 € za kus  elektrický kotol 200 € za kus.
                     OZ schvaľuje predaj hnuteľného  prebytočného majetku obce Kotol Viadrus U26, 9 článkový v počte 2 ks za cenu 1200 € (600 €/1ks)

                      Predaj hnuteľného  prebytočného majetku obce elektrický kotlík Protherm 9 KW v počte 2 ks v cene 200 €/ks a elektrický bojler Tatramat 120 l v počte 3 ks za cenu 50 €/ks.
Prítomní: 7

             Neprítomní: 0
Hlasovanie: Za:  7                  Proti: 0
                  Zdržal sa:  0
                18.12 hod.

bodu 13: Rôzne. Starosta informoval, že OZ odsúhlasilo byt po pani Gondovej v bytovom dome s. č. 37 pánovi Navrátilovi, ten si však byt neprebral, nakoľko si zariadil iné bývania a keďže bola ďalšia žiadosť následne bol byt ponúknutý následnému žiadateľovi pánovi Veselovskému. 
                 Starosta informoval o žiadosti pána Jakubíka s manželkou  na prenájom prístupovej cesty k pozemku, na ktorom plánuje postaviť rodinný dom a tento súhlas obce potrebuje k stavebnému povoleniu. OZ odsúhlasilo spoločný nájom spoločne a nerozdielne. 
                 OZ schvaľuje Nájomnú zmluvu medzi Obcou Svätý Kríž a Roman Jakubík, trvale bytom Za Jarkom 789/12, 013 02 Teplička nad Váhom a manž. Mgr. Andrea Jakubíková, rod. Poliačková, trvale bytom Riečna 76/17, 013 05 Belá za účelom využívania pozemku parc. č. KN-C 1157/66, ako prístupovej komunikácie do doby zriadenia miestnej komunikácie. 
Prítomní: 7

             Neprítomní: 0
Hlasovanie: Za:  7                  Proti: 0
                  Zdržal sa:  0
                18.19 hod.

                     Starosta informoval, že by obec chcela dňa 08.11.2014 usporiadať akciu krst knihy – uvedenie knihy do života. Nakoľko sa jedná o veľmi významnú udalosť pre obec, ktorú by sme spojili aj s mesiacom úcty k starším. Informoval poslancov o predstave priebehu tejto akcie. O 13.00 hod. posedenie pre dôchodcov, pre ktorých by bol prichystaný program – vystúpenie detí ZŠ a MŠ, obed a k tomu by im zahrala hudba z Liptovského Jána. Samotné uvedenie knihy do života by bolo o 18.00 hod. Oslovili sme sponzorov. Starosta požiadal poslancov o pomoc pri realizácii tejto akcie. 
                     OZ zvoláva Zhromaždenie obyvateľov obce na deň 12.11.2014 s 1 bodom programu – predstavovanie kandidátov na starostu obce a poslancov OZ obce Svätý Kríž pre voľby do orgánov samosprávy obcí, ktoré sa budú konať dňa 15.11.2014
Prítomní: 7

             Neprítomní: 0
Hlasovanie: Za:  7                  Proti: 0
                  Zdržal sa:  0
18.24 hod.

                      Kontrolórka informovala, že bola v minulom roku poverená zastupovaním obce a hlavnú výpoveď za obec robila ona. Vo svojej výpovedi namietala, že neboli porušené len práva poslancov, ale boli porušené práva všetkých občanov, všetkých štátnych inštitúcií vrátane súdu, národnej rady. Prokurátor toto konanie zastavil. OZ odsúhlasilo, aby kontrolórka v mene obce podala podnet na krajskú prokuratúru a dať to na vedomie krajskej.

                     PhDr. Tomčík sa informoval, čo je so zmluvami na nájom garáží v bytovom dome s. č. 193. Kontrolórka informovala, že bude potrebné nájomníkov vyzvať, že im končí nájomná zmluva.

                     PhDr. Tomčík sa informoval ako je to s núdzovým ubytovaním pána Urbana. Mgr. Pavol Tomčík informoval, že v súčasnosti sa dokončuje autobusová zástavka pred obecným úradom a po ukončení tejto práce sa bude dorábať toto núdzové ubytovanie.

                     Ďalej pán PhDr. Tomčík dotazoval  vyzvať občanov r. Líškovú, r. Kubáňovú, r. Klepišovú na vykosenie pozemkov nakoľko nám pribúda v obci zaburinených pozemkov.

                     Ing. Tomo sa opýtal v akom stave je úprava cesty. Starosta informoval, že cesta je v štádiu odovzdania.
                     Poslanec Mičuda dotazoval riešiť kuchyňu v kultúrnom dome. Starosta informoval, že je potrebné najskôr urobiť kúrenie a až potom prerábať kuchyňu.
k bodu 14: Diskusia, pripomienky občanov, interpelácie poslancov. K tomuto bodu nemali poslanci žiadne pripomienky.
k bodu 15: Návrhová komisia v zložení poslanci: Ing. Tomo, Ing. Fronko a PhDr. Tomčík,  predniesla návrh uznesenia. K návrhu neboli vznesené pripomienky ani predložené pozmeňujúce návrhy. 
k bodu 16: Na záver starosta poďakoval prítomným za podnetné návrhy a aktívnu účasť     

                 na zasadaní a následne ukončil zasadanie OZ.
Ukončené o 19.32 hod.
Zapísala 07.10.2014
Mgr. Zuzana Tomčíková
Overovatelia zápisnice:
Ing. Roman Repa                                .......................................

Jana Repová                                        .......................................

                                                           
              
    Vladimír Feketík
                                                                                     starosta

